CREŞTEREA ŞI DEZVOLTAREA ECONOMICĂ


Chiar economiile cele mai dinamice, care au promovat progresul tehnic şi au înregistrat creşteri rapide la nivelul capacităţilor de producţie, nu au putut asigura o creştere economică permanentă. Creşterea economică din anumite perioade de timp a fost urmată de recesiune şi depresiune, cu alte cuvinte, de scăderea nivelului producţiei şi a gradului de ocupare a forţei de muncă, de şomaj şi inflaţie.

Activitatea economică evoluează ciclic, înregistrând creşteri şi căderi periodice.

Activitatea economică este fluctuantă. Unele fluctuaţii reprezintă variaţii sezoniere ale activităţii desfăşurate, însă altele sunt periodice şi ţin de o evoluţie ciclică a economiei.

Ciclul economic este intervalul dintre două perioade succesive de creştere economică.[…]

Ciclurile economice se succed în timp, economia parcurgând alternativ faze de creştere şi descreştere, oscilând între un nivel maxim şi un nivel minim de dezvoltare:



Fiecare ciclu economic are o anumită intensitate şi durată şi se deosebeşte, prin acestea, de celelalte, deşi presupune parcurgerea aceloraşi patru faze. Periodicitatea medie a unui ciclu este de 8-10 ani.

Pe baza datelor statistice, experţii americani de la Ameritrust Company (Cleveland) au estimat curba ciclurilor economice succesive înregistrate în SUA în perioada 1875-1995.

După marea criză din 1929-1933, amplitudinea oscilaţiilor ciclice s-a redus foarte mult, datorită politicilor de intervenţie a statului în economie, iniţiate de preşedintele Roosevelt. [...].

Oscilaţiile activităţii economice pot fi explicate, în primul rând, prin corelarea nivelului producţiei şi al gradului de ocupare cu nivelul consumului şi al cheltuielilor totale.[...]

Şomajul este un dezechilibru economic care constă în existenţa unui surplus de ofertă pe piaţa forţei de muncă.

### Populaţia totală cuprinde:

### populaţie inaptă

* 1. populaţie aptă , dar care nu este disponibilă
  2. forţa de muncă - populaţia ocupată
  3. şomeri.

### Tipuri de şomaj:

#### fricţional (voluntar sau sezonier);

#### structural;

#### ciclic.

#### Pentru a combate şomajul, statul promovează politici active de ocupare a forţei de muncă, adoptând măsuri precum:

#### sprijinirea creării de locuri de muncă pentru şomeri;

#### acordarea de facilităţi fiscale agenţilor economici care angajează şomeri;

#### integrarea şomerilor în programe de recalificare şi creştere a gradului de reintegrare a acestora;

#### acordarea de subsidii agenţilor economici care angajează absolvenţi.

Evoluţia ratei şomajului şi a PIB în România în perioada 1994-1999:

|  |  |  |  |
| --- | --- | --- | --- |
| Nr. crt | Anii | Rata şomajului | PIB(1990=100) |
| 1. | 1994 | 10,9% | 83,8% |
| 2. | 1995 | 9,5% | 89,8% |
| 3. | 1996 | 6,6% | 93,4% |
| 4. | 1997 | 8,9% | 87,7% |
| 5. | 1998 | 10,4% | 83% |
| 6. | 1999 | 11,8% | 81,6% |

(Adaptat după *Manualul de Economie, clasele a X-a şi a XI-a*, Maria Liana Lăcătuş, George-Paul Lăcătuş)